joelniklaus/EU_Wikipedias huggingface dataset:
Anu Maja

Anu Kristiina Maja  (o.s. Voutilainen, s. 5. kesäkuuta 1952 Tampere) on suomalainen lavastaja.  Hän työskenteli Ylessä lavastajana 1976–2016, josta lavastussuunnittelun päällikkönä 1998–2014. Koulutuksena hänellä on Taideteollisen korkeakoulun lavastustaiteen loppututkinto.

Yleisradion 40 vuoden aikana hän muun muassa vieraili Helsingin kaupunginteatterissa ja lavasti myös elokuvia – kuten Kaivon. Hän on opettanut paljon, muun muassa lavastuksen professorina taideteollisessa korkeakoulussa. Anu Maja on työskennellyt eniten Timo Bergholmin ja Matti Ijäksen kanssa. Hän kertoo, että heitä yhdistää vahva ja tyylitelty maailmankuva.  Ijäkselle Maja lavasti esimerkiksi televisiotuotannot Painija (1985) ja Siriuksen vieraat (1987) ja elokuvan Pilkkuja ja pikkuhousuja. Bergholmin kanssa syntyivät muun muassa  Pohjalla (1981), Kuutamoprinssi (1985) ja Dunckerin kersantti (1988).

Lähteet

Aiheesta muualla
https://www.hs.fi/kulttuuri/art-2000005831199.html
 

Elävät henkilöt
Vuonna 1952 syntyneet
Suomalaiset lavastajat
Ylen henkilöstö
Irina Ratušinskaja

Irina Borisovna Ratušinskaja () (4. maaliskuuta 1954 Odessa, Ukrainan SNT – 5. heinäkuuta 2017 Moskova, Venäjä) oli neuvostoliittolainen toisinajattelija, runoilija ja kirjailija.

Toisinajattelija 
Hänet pidätettiin neuvostovastaisesta toiminnasta syyskuussa 1982. Huhtikuussa 1983 hänet tuomittiin seitsemäksi vuodeksi työleirille. Hänet vapautettiin lokakuussa 9. lokakuuta 1986 kolmen ja puolen vuoden vankilassaolon jälkeen päivää ennen Ronald Reaganin ja Mihail Gorbatšovin tapaamista Reykjavíkissa. Vuonna 1987 hän muutti miehensä kanssa Yhdysvaltoihin ja Neuvostoliitto epäsi häneltä ja hänen mieheltään Neuvostoliiton kansalaisuuden. Institute on Religion and Democracy myönsi hänelle Religious Freedom Awardin. Hän kirjoitti vankilassaoloajastaan muistelmat nimeltä Harmaa on toivon väri.

Kirjailija 
Vankila-aikanaan hän kirjoitti paljon runoja, ja hänen ensimmäiset runokirjansa julkaistiin englanniksi jo hänen istuessaan vankilatuomiotaan 1980-luvulla. Brittiläinen säveltäjä Sally Beamish sävelsi hänen runoistaan kokoelman No, I'm not Afraid Hän kirjoitti omaelämäkerran Ukrainan muistot. Tämän lisäksi hänen romaaneistaan on suomennettu Odessan lapset.

Yksityiselämä 
Hänen miehensä oli Igor Geraštšenko ja heidän avioliittonsa kesti aina Irinan kuolemaan asti. Heillä oli kaksospojat. Heidän perheensä asui Lontoossa joulukuuhun 1998 asti, jolloin he muuttivat Venäjälle ja saivat Venäjän kansalaisuuden. Irina Ratušinskaja kuoli syöpään Moskovassa heinäkuussa 2017.

Lähteet

Aiheesta muualla 

 

Neuvostoliittolaiset toisinajattelijat
Venäläiset runoilijat
Venäläiset kirjailijat
Vuonna 1954 syntyneet
Vuonna 2017 kuolleet
Trine 4: The Nightmare Prince

Trine 4: The Nightmare Prince on Frozenbyten kehitteillä oleva jatko-osa Trine -pelisarjalle. Peli julkaistiin vuonna .

Peli palasi "2.5D" -kuvakulmaan, joka oli käytössä ennen edeltävää Trine 3:a.

Vastaanotto 

Peli on saanut IGN:n arvostelussa arvosanaksi 8.5/10.

Lähteet

Aiheesta muualla 
 

Trine
Vuoden 2019 videopelit
Juha Herrala

Juha Herrala on Isojoen kunnanjohtaja. Hän aloitti tehtävässään elokuussa 2018.

Herrala on koulutukseltaan tradenomi.  Ylioppilaaksi hän kirjoitti Honkajoen lukiosta.

Isojoen kunnanvaltuusto valitsi Juha Herralan 18.2.2018 kunnanjohtajaksi. Herrala sai valtuuston virkavaalissa 12 ääntä, Honkajoen vt. kunnanjohtaja Ulla Norrbo 8 ääntä ja hallintotieteiden maisteri Kati Ojaniemi Seinäjoelta yhden äänen. Hän toimi aiemmin Telian asiakkuuspäällikkönä Jyväskylässä. Herralalla ei ole aiempaa kokemusta kunnallishallinnosta. 

Juha Herralan isä Juhani Herrala on toiminut Suomen keskustan edustajana Isojoen kunnanvaltuustossa. Tällä hetkellä Isojoen valtuustossa istuu Juha Herralan veli, keskustalainen Antti Herrala ja häntä ennen valtuutettuna vaikutti myös kolmas veljeksistä Esa Herrala.

Lähteet 

Elävät henkilöt
Isojoen kunnanjohtajat
Syntymävuosi puuttuu
Onnenpeli

Onnenpeli on peli, jossa menestyksen määrää onni ja sattuma eikä taito. Onnenpelejä ovat esimerkiksi arpajaiset, bingo, ruletti ja lotto. Satunnaisuuden luomisessa voidaan käyttää esimerkiksi arvontakoria, noppaa tai pelikortteja.

Lähteet
DAT-nauha

DAT-nauha (engl. Digital Audio Tape) tarkoittaa digitaalista äänikasettia, jonka mitat ovat 73 x 54 x 10,5 mm. Tavallisesti kasetti on kahden tunnin mittainen, mutta useissa DAT-nauhureissa on lisäksi puolinopeus, jolloin kasetille mahtuu neljän tunnin äänitys. Ensimmäinen DAT-nauhuri tuli markkinoille Sony-yhtiön toimesta Japanissa vuonna 1987. Suomessa DAT-nauhureiden myynti aloitettiin vuoden 1988 lopulla.

Tavallisessa ääninauhassa käytetään analogista tallennusta, jossa magnetointi muuttuu äänenvoimakkuuden mukaan. DAT-nauhassa ääni tallennetaan kuitenkin bitteinä samaan tapaan kuin CD-levyssä. Näin päästään eroon suhinoista ja muista häiriöistä. DAT-järjestelmässä informaation digitaalinen tallentaminen magneettinauhalle ja lukeminen siltä tapahtuvat kuvanauhureista tuttua pyörivää rumpua käyttäen. Tarkalleen ottaen on siis kyse R-DATista (engl. rotary, pyörivä). Äänipäät sijaitsevat pyörivällä rummulla, jonka ympäri nauha pujotetaan 90 astetta.

DAT-nauhurin äänenlaatu on CD-levyn luokkaa. Normaalissa äänitys- ja toistotilassa käytetään 48 kHz:n näytteitystä.

Laitevalmistajat sopivat vuonna 1989, että DAT-nauhurit kykenevät kopioimaan digitaalisesti CD-levyjä. Marraskuussa 2005 Sony ilmoitti, että sen jäljellä olevien DAT-nauhurimallien valmistus lopetetaan seuraavan kuukauden aikana.

Lähteet 

Digitaaliset tallennusvälineet
Äänentoistotekniikka
Freja Transport & Logistics

Freja Transport & Logistics Oy on osa yksityisessä omistuksessa olevaa pohjoismaista kuljetus- ja logistiikka-alan palveluja tarjoavaa Freja-konsernia. Freja tarjoaa kansainvälisiä maantie-, meri-, lento- ja projektikuljetuksia. 

Kansainvälisiin maantierahtipalveluihin kuuluvat täyskuorma-, osakuorma- ja kappaletavarakuljetukset sekä lämpösäädellyt kuljetukset. Yhtiön kalustossa on tuhatkunta traileria. 

Frejan Suomen konttorit sijaitsevat Turussa (pääkonttori), Vaasassa ja Vantaalla.

Frejan Transport & Logisticsin liikevaihto oli noin 80 miljoonaa euroa (2017). Yritys työllistää  noin 55 henkeä (2017).

Historia 
Freja-konserni on perustettu Tanskassa vuonna 1985. Ensimmäisen yritysoston yritys teki vuonna 2003, kun sen toimitusjohtaja Matti Urmas osti konsernin perustajan Jörgen Hansenin kanssa Maa ja Meri Oy:n. Maa ja Meri Oy oli perustettu Helsingissä vuonna 1942 hoitamaan puolustusvoimien sotakalustoa.

Vuoden 2009 alussa logistiikkayhtiö sai nykyisen nimensä Freja Transport & Logistics Oy. Konserniin kuuluvien yritysten nimet yhtenäistettiin, ja konserni alkoi rakentaa pohjoismaista brändiä.

Kansainvälisellä Freja-konsernilla on toimipisteitä Suomen lisäksi Tanskassa, Norjassa, Ruotsissa, Puolassa ja Kiinassa.

Lähteet 

Logistiikkayhtiöt
Suomalaiset yritykset
Ampumahiihdon nuorten maailmanmestaruuskilpailut 2019

Ampumahiihdon nuorten maailmanmestaruuskilpailut 2019 järjestettiin Slovakian Osrbliessä tammi–helmikuussa 2019. Kilpailuissa järjestettiin kolme henkilökohtaista ja yksi viestikilpailu kummallekin sukupuolelle sekä alle 19-vuotiaiden että alle 22-vuotiaiden sarjoissa. Kilpailujen suojelijoina toimivat slovakialaiset ampumahiihtäjät Anastasija Kuzmina ja Pavol Hurajt.

Kilpailuohjelma 
Kilpailuissa oli 16 eri kilpailutapahtumaa. Alle 22-vuotiaiden kilpailut vaikuttivat myös IBU Juniorcupin pisteisiin.

Lyhenteet

Tulokset

Miehet, alle 22

15 km normaalimatka 

Päivämäärä: 28. tammikuuta

4x7,5 km viesti 

Päivämäärä: 30. tammikuuta

10 km pikakilpailu 

Päivämäärä: 2. helmikuuta

12,5 km takaa-ajo 

Päivämäärä: 3. helmikuuta

Naiset, alle 22

12,5 km normaalimatka 

Päivämäärä: 28. tammikuuta

3x6 km viesti 

Päivämäärä: 30. tammikuuta

7,5 km pikakilpailu 

Päivämäärä: 2. helmikuuta

10 km takaa-ajo 

Päivämäärä: 3. helmikuuta

Miehet, alle 19

12,5 km normaalimatka 

Päivämäärä: 27. tammikuuta

3x7,5 km viesti 

Päivämäärä: 29. tammikuuta

7,5 km pikakilpailu 

Päivämäärä: 1. helmikuuta

10 km takaa-ajo 

Päivämäärä: 3. helmikuuta

Naiset, alle 19

10 km normaalimatka 

Päivämäärä: 27. tammikuuta

3x6 km viesti 

Päivämäärä: 29. tammikuuta

6 km pikakilpailu 

Päivämäärä: 1. helmikuuta

7,5 km takaa-ajo 

Päivämäärä: 3. helmikuuta

Mitalitaulukko

Lähteet 

Nuorten maailmanmestaruuskilpailut
Nuorten maailmanmestaruuskilpailut 2019
Nuorten maailmanmestaruuskilpailut 2019
Tuukka Invenius

Tuukka Invenius  (s. 6. elokuuta 1997) on suomalainen ampumahiihtäjä. Hän edustaa seuratasolla Soisalon Ampumahiihtäjiä. Myös hänen pikkuveljensä, Otto Invenius on ampumahiihtäjä.

Ura 
Tuukka Invenius pääsi ensimmäisen kerran Suomen ampumahiihtomaajoukkueeseen IBU-Cupin kaudenavauksessa 2016–2017. Tammikuussa 2017 hän kilpaili ensimmäisissä maailmancupin kilpailuissaan Oberhofissa. Hän oli pikakilpailun 82:nen, joka on toistaiseksi hänen paras sijoituksensa. Seuraavalla kaudella hän sijoittui kolmanneksi IBU Juniorcupin Obertilliachin pikakilpailussa. 

Arvokilpailuissa Invenius on parhaimmillaan ollut viides vuoden 2018 nuorten Euroopan-mestaruuskilpailujen pikakilpailussa. Hän sijoittui takaa-ajossa kuudenneksi. Invenius on kuului myös Suomen kuudenneksi sijoittuneeseen miesten viestijoukkueeseen. Nuorten maailmanmestaruuskilpailuissa hänen paras sijoituksensa on takaa-ajon 10:s vuodelta 2018. Hän kuului myös Suomen viidenneksi sijoittuneeseen viestijoukkueeseen vuonna 2017.

Lähteet 
 Tuukka Inveniuksen profiili kansainvälisen ampumahiihtoliiton tulospalvelussa 

Suomalaiset ampumahiihtäjät
Vuonna 1997 syntyneet
Elävät henkilöt
Putous (11. tuotantokausi)

Putouksen 11. tuotantokausi esitettiin keväällä 2019.

Yhdennentoista tuotantokauden näyttelijät julkistettiin 12. helmikuuta 2019 ja kausi alkoi 16. maaliskuuta 2019. 

Edellisellä kaudella mukana olleet Pilvi Hämäläinen, Lauren Lehtinen ja Timo Lavikainen ilmoittivat, että he eivät ole mukana yhdennellätoista kaudella.

Juontajana jatkoi Roope Salminen. Näyttelijöinä jatkoivat kymmenennellä kaudella ohjelmaan liittyneet näyttelijät lukuun ottamatta Hämäläistä, Lehtistä ja Lavikaista. Heidän tilallaan nähtiin paluun tekevä Jenni Kokander ja uutena Mikko Virtanen.

Vuoden sketsihahmo -kilpailun voitti Ernest Lawsonin poliitikko Pentti Olavi Liitikko.

Tulikoe ja näytön paikka 
Tällä kaudella neljässä jaksossa näytön paikkaan joutui kaksi eniten ääniä saanutta.

Vuoden sketsihahmokilpailu

Katsojaluvut ja yllätystehtävät

Lähteet 

Tuotantokaudet
Havutikaskuoriainen

Havutikaskuoriainen eli havupuuntikaskuoriainen (Trypodendron lineatum) on kaarnakuoriainen alaheimoon ja tikaskuoriaisten (Trypodendron) sukuun kuuluva laji. Aikuiset havutikaskuoriaiset ovat pituudeltaan 3,0-3,5 mm ja niiden peitinsiivet ovat ruskeanmustat ja pitkittäisjuovaiset. Havutikaskuoriaiset aikuistuvat heinä - elokuussa ja niiden elinkierto on yksivuotinen. 

Laji pilaa havupuutavaraa kaivamalla pintapuuhun pitkiä tikapuumaisia käytäviä. Havutikaskuoriaisemot istuttavat käytäviin sienirihmastoa jalattomille valkeille toukilleen syötäväksi. Emot pysyttelevät käytäväverkoston suulla säädellen käytäviin pääsevän kosteuden määrää siten, että käytävissä olevan sienirihmaston kasvualosuhteet pysyvät edullisina. Käytävät eivät ulotu sydänpuuhun, mutta käytävien ympäriltä puuaine mustuu. Käytävien vuoksi vioittunut sahatavara ei kelpaa vientiin, vaikka se on teknisesti kelvollista moniin tarkoituksiin.

Havutikaskuoriainen ei vioita eläviä puita vaan se iskee tuoreisiin, juuri kuolleisiin tuulenkaatoihin, kuorelliseen puutavaraan, kantoihin sekä pystyyn kuolleisiin puihin, joissa puun kosteusolot ovat säilyneet sopivina. Laji elää erityisesti varjoisilla paikoilla kasvaneiden juuri kuolleiden mäntyjen, kuusten ja lehtikuusten puuaineessa. 

Havutikaskuoriainen muistuttaa sen läheistä sukulaista lehtitikaskuoriaista (Trypodendron signatum).

Havutikaskuoriaista saalistaa luonnossa ainakin isomuurahaiskuoriainen (Thanasimus formicarius).

Lähteet

Aiheesta muualla 
Laji.fi: Havutikaskuoriainen (Trypodendron signatum)
Metsäntutkimuslaitos (Metla):  Havutikaskuoriainen (Trypodendron lineatum)
Viherympäristöliitto (VYL): Havutikaskuoriainen
ITIS: Trypodendron lineatum 
University of Michigan, Animal Diversity Web (ADW): Trypodendron lineatum 
Bug Guide: Species Trypodendron lineatum - Striped Ambrosia Beetle 
Pherobase: Semiochemicals of Trypodendron lineatum, the Striped ambrosia beetle 

Kaarnakuoriaiset
Arjessa

Arjessa Oy on valtakunnallinen toimija, joka tarjoaa perheiden ja yksilöiden sosiaali- ja hoivapalveluita. Palveluita tuotetaan noin 1 500 sosiaali-, terveys-, opetus- ja kasvatusalan ammattilaisen voimin. Arjessa on osa Humanaa, joka on johtava pohjoismainen sosiaali- ja hoiva-alan yhtiö. Arjessa on Humanan Suomen maayhtiö. 

Arjessa on perustettu vuonna 2010. Toukokuussa 2016 Kilpailu- ja kuluttajavirasto hyväksyi Humana AB:n ja Arjessa Oy:n välisen yrityskaupan.

Lähteet  

Suomalaiset yritykset
Terveydenhoitoalan yritykset
Euroopan karsinnat salibandyn naisten maailmanmestaruuskilpailuihin 2019

Euroopan karsinnat salibandyn naisten maailmanmestaruuskilpailuihin 2019 järjestetään tammi-helmikuussa Puolassa ja Slovakiassa 30.1.–3.2.2019. Karsintoihin osallistuu 18 joukkuetta, joista 10 pääsee joulukuussa pelattavaan MM-lopputurnaukseen. Belgia osallistuu karsintoihin ensimmäistä kertaa.

Sarjajärjestelmä 
Joukkueet pelaavat neljässä 4-5 joukkueen lohkoissa. Lohkoissa pelataan yksinkertainen sarja jonka jälkeen jokaisen lohkon kaksi parasta ja kaksi parasta lohkokolmosta pääsee MM-lopputurnaukseen. Kisaisäntä Sveitsi ei osallistu karsintoihin.

Lohkot 1 ja 3

Lohko 1

Lohko 3

Lohkot 2 ja 4

Lohko 2

Lohko 4

Lähteet 
 http://www.floorball.org/pages/EN/Womens-WFC-Qualifications-2019
Jeremi Wehmas

Jeremi Wehmas (s. 1. joulukuuta 1998 Tampere) on suomalainen jääkiekkopuolustaja, joka edustaa Mestis-joukkue KOOVEE:tä. Hän toimii joukkueen kapteenina.

Ura 
Wehmas on Tapparan kasvatti. Hän oli kaudella 2014–2015 seuran B2-nuorten tehokkain puolustaja tehoilla 10+22=32, joilla Wehmas sijoittui B2-nuorten SM-sarjan puolustajien pistepörssissä kolmanneksi. Kaudella 2015–2016 Wehmas toimi Tapparan B-nuorten kapteenina. Kaudella 2017–2018 hän nousi seuran A-nuorten kapteeniksi.

Kaudella 2018–2019 Wehmas debytoi miesten peleissä. Joulukuussa 2018 hän pelasi kaksi ottelua lainalla Mestis-joukkue TUTO Hockeyssa. Wehmas debytoi Tapparan SM-liigajoukkueessa 30. tammikuuta 2019 vieraissa Porin Ässiä vastaan. Hänelle avautui paikka joukkueen kokoonpanosta, kun Tapparan puolustuksesta olivat sivussa sekä Veli-Matti Vittasmäki, Elias Fälth että Juho Rautanen. Wehmas merkittiin joukkueen seitsemänneksi puolustajaksi. Hän sai ottelussa jääaikaa 3.53 minuuttia. Wehmas pelasi kauden aikana kaksi SM-liigaottelua.

Huhtikuussa 2019 Wehmas teki Tapparan kanssa vuoden mittaisen SM-liigasopimuksen. Kauden 2019–2020 hän aloitti lainalla TUTOn Mestis-joukkueessa seuran ja Tapparan välisen yhteistyön myötä. Wehmas pelasi siellä lähes koko kauden tehden tulokaskautensa aikana 43 runkosarjaottelussa tehot 4+4=8. Hän pelasi myös yhden Suomen Cupin ottelun. Tapparassa Wehmas pelasi kolme runkosarjaottelua ilman tehopisteitä ja yhden Mestarien liigan ottelun tehden yhden syöttöpisteen.

Wehmas siirtyi kaudeksi 2020–2021 Mestis-joukkue KOOVEE:hen. Hänet nimettiin joukkueen varakapteeniksi. Heinäkuussa 2021 Wehmas teki seuran kanssa vuoden mittaisen jatkosopimuksen. Kaudeksi 2021–2022 hänet nimettiin KOOVEE:n kapteeniksi. Helmikuussa 2022 seura lainasi Wehmaksen Tampereen Ilveksen SM-liigajoukkueeseen, kun Jarkko Parikka oli sivussa. Hän teki liigauransa avausmaalin kauden neljännessä ottelussaan 27. helmikuuta 2022 Helsingin IFK:ta vastaan. Wehmas keräsi ottelusta teholukeman +2. Teemu Kesä valitsi hänet ottelun Alumnien tähtien kolmostähdeksi.

Tilastot

Lähteet

Viitteet 

Suomalaiset jääkiekkoilijat
KOOVEE:n pelaajat
Vuonna 1998 syntyneet
Elävät henkilöt
Ampumahiihdon nuorten maailmanmestaruuskilpailut 2017

Ampumahiihdon nuorten maailmanmestaruuskilpailut 2017 järjestettiin Slovakian Osrbliessä helmikuussa 2017. Kilpailuissa järjestettiin kolme henkilökohtaista ja yksi viestikilpailu kummallekin sukupuolelle sekä alle 19-vuotiaiden että alle 22-vuotiaiden sarjoissa.

Kilpailujen siirtäminen 
Kilpailut oli alun perin myönnetty Ostroville, Venäjälle, mutta Venäjän ampumahiihtoliitto ilmoitti joulukuussa 2016 luopuvansa maailmancupin osakilpailujen ja nuorten mm-kilpailujen järjestämisestä maan dopingskandaalin ja siihen liittyneen painostuksen vuoksi.

Kilpailuohjelma 
Kilpailuissa oli 16 eri kilpailutapahtumaa. Alle 22-vuotiaiden kilpailut vaikuttivat myös IBU Juniorcupin pisteisiin.

Lyhenteet

Tulokset

Miehet, alle 22

15 km normaalimatka 

Päivämäärä: 23. helmikuuta

10 km pikakilpailu 

Päivämäärä: 25. helmikuuta

12,5 km takaa-ajo 

Päivämäärä: 26. helmikuuta

4x7,5 km viesti 

Päivämäärä: 28. helmikuuta

Naiset, alle 22

12,5 km normaalimatka 

Päivämäärä: 23. helmikuuta

7,5 km pikakilpailu 

Päivämäärä: 25. helmikuuta

10 km takaa-ajo 

Päivämäärä: 26. helmikuuta

3x6 km viesti 

Päivämäärä: 28. helmikuuta

Miehet, alle 19

12,5 km normaalimatka 

Päivämäärä: 22. helmikuuta

7,5 km pikakilpailu 

Päivämäärä: 24. helmikuuta

10 km takaa-ajo 

Päivämäärä: 26. helmikuuta

3x7,5 km viesti 

Päivämäärä: 27. helmikuuta

Naiset, alle 19

10 km normaalimatka 

Päivämäärä: 22. helmikuuta

6 km pikakilpailu 

Päivämäärä: 24. helmikuuta

7,5 km takaa-ajo 

Päivämäärä: 26. helmikuuta

3x6 km viesti 

Päivämäärä: 27. helmikuuta

Mitalitaulukko

Lähteet 

Vuoden 2017 ampumahiihto
Nuorten maailmanmestaruuskilpailut 2017
Nuorten maailmanmestaruuskilpailut 2017
Valkoinen Veljeskunta

Valkoinen Veljeskunta on teosofiaan ja New Age -uskonnollisuuteen kuuluva käsite, jolla tarkoitetaan esoteeriseen viisauteen vihittyjen olentojen muodostamaa salaista ryhmää. Se tunnetaan myös monilla muilla nimillä, kuten Ylösnousseet mestarit, Viisauden mestarit, Valkoinen loosi, Okkultinen veljeskunta, Vihittyjen seura, Pyhä veljeskunta, Salainen veljeskunta ja Hierarkia.

Ylösnousseet mestarit ovat teosofien ja New Age -uskovien mukaan valaistuneita henkiolentoja, jotka ovat eläneet fyysisesti maanpäällisen elämän, sovittaneet karmansa, täyttäneet Jumalan heitä koskevan suunnitelman ja yhtyneet takaisin Jumalaan. Nyt he auttavat ihmiskuntaa taivasmaailmasta käsin ja lähettävät silloin tällöin edustajiaan maan päälle. Osa näistä mestareista saattaa elää yhä fyysisessä kehossa ihmiskunnan keskuudessa.

Valkoiseen Veljeskuntaan katsotaan kuuluvan esimerkiksi sellaisia eri aikoina eläneitä suuria henkisiä opettajia kuin Jeesus, Buddha, Krishna, Kungfutse, Laozi, Maitreya, Zarathustra, Pythagoras, Christian Rosenkreutz, Saint-Germain, Djwal Kul, Kuthumi (Koot Hoomi) ja El Morya.

Kansainvälisen Teosofisen Seuran perustaja Helena Petrovna Blavatsky väitti koko modernin teosofisen virikkeen tulleen Valkoisen Veljeskunnan jäseniltä eli Mahatmoilta, Mestareilta. Suuren osan Salaista oppia ja ns. mahatmakirjeiden väitetään olevan veljeskunnan jäsenten kirjoittamia. Useat ihmiset väittävät tänäkin päivänä olevansa yhteydessä Valkoisen Veljeskunnan jäseniin, joskus jopa fyysisesti.

Erikoisia psyykkisiä kykyjä omaavia mestareita on pidetty myös Helena Blavatskyn keksintönä. Esimerkiksi läntisen esoretismin historiasta kirjoittanut K. Paul Johnson on esittänyt kirjassaan The Masters Revealed (1994), että Valkoinen Veljeskunta on pelkkä myytti ja suureksi osaksi Blavatskyn oman mielikuvituksen tuotetta.

Suomalaisen teosofian uranuurtajan Pekka Ervastin mukaan Valkoiseen Veljeskuntaan "kuuluvat kaikki sekä näkyväiset että näkymättömät Mestarit ja vihityt adeptit". Näkyvän veljeskunnan sydän on Himalajan vuoriston tuolla puolen, mutta yksityisiä adepteja elää siellä täällä maailmassa.

Katso myös 
 H. P. Blavatsky
 Teosofia
 The Summit Lighthouse
 Mahatmakirjeet

Lähteet 

New age
Okkultismi
Teosofia
Eeva Aronen

Eeva Tuulikki Aronen (o.s. Kokkonen; s. 19. syyskuuta 1959 Seinäjoki) on suomalainen lääkäri ja lääketieteen tohtori, joka työskentelee Helsingin yliopiston lastenpsykiatrian professorina.

Aronen kirjoitti ylioppilaaksi Alavuden lukiosta 1978. Hän valmistui Helsingin yliopistosta lääkäriksi 1984 ja lääketieteen tohtoriksi 1988. Hänen englanninkielinen väitöskirjansa (1988) oli otsikoitu Prediction and prevention of children's mental disturbances : a ten-year follow-up study. Lastenpsykiatrian erikoislääkärin pätevyyden hän sai 1989 ja Helsingin yliopiston lastenpsykiatrian dosentuurin 1999.

Hän työskenteli Helsingin yliopistollisen keskussairaalan (HYKS/HUS) lasten ja nuorten sairaalan psykiatrian erikoislääkärinä vuodesta 1989 ja oli samalla Helsingin yliopiston lastenpsykiatrian klinikan apulaisopettaja 1989–2001. Tästä ajanjaksosta hän toimi post doc -tutkijana Harvardissa Yhdysvalloissa 1990–1993. Helsingin yliopiston professorina hän on toiminut vuodesta 2013.

Eeva Arosen puoliso on professori Hannu Aronen (1984–).

Lähteet

Aiheesta muualla
Eeva Arosen Google Scholar -profiili  (scholar.google.com)

Vuonna 1959 syntyneet
Elävät henkilöt
Itä-Suomen yliopiston professorit
Kuopion yliopiston professorit
Suomalaiset psykiatrit
Suomalaiset professorit
AOFC:n karsinnat salibandyn naisten maailmanmestaruuskilpailuihin 2019

AOFC:n karsinnat salibandyn naisten maailmanmestaruuskilpailuihin 2019 järjestetään tammi- helmikuussa 2019 Thaimaassa. Karsintoihin osallistui Aasian ja Oseanian salibandyliitto AOFC:stä 8 joukkuetta, joista 4 pääsee joulukuussa Sveitsissä pelattavaan MM-lopputurnaukseen.

Sarjajärjestelmä 
Joukkueet pelaavat kahdessa neljän joukkueen lohkossa yksinkertaiset sarjat. Lohkojen ensimmäiset pääsevät MM-kisoihin ja pelaavat karsintojen finaalissa. Lohkokakkoset pelaavat toisen lohkon kolmosta vastaan välierissä. Välierien voittajat pääsevät niin ikään MM-karsintoihin ja pelaavat vastakkain karsintojen pronssiottelussa.

Alkulohko

Lohko A

Lohko B

Jatkopelit 
Sijat 7–8

Välierät

Välierien voittajat pääsevät MM-kisoihin ja pelaavat vastakkain pronssiottelussa.

Sijat 5–6

Pronssiottelu

Finaali

Lähteet 
 http://www.floorball.org/pages/EN/Womens-WFCQ-2019-AOFC-Thailand
Amerikan karsinnat salibandyn naisten maailmanmestaruuskilpailuihin 2019

Amerikan karsinnat salibandyn naisten maailmanmestaruuskilpailuihin 2019 järjestetään helmikuussa 2019 Detroitissa, Yhdysvalloissa. Karsintoihin osallistuu vain Yhdysvallat ja Kanada.

Joukkueet pelaavat kaksi ottelua. Tuplaottelun voittaja pääsee joulukuussa pelattavaan MM-lopputurnaukseen.

Ottelut

Lähteet 
 http://www.floorball.org/pages/EN/Womens-WFCQ-2019-AMER-USA
Otto Invenius

Otto Invenius  (s. 9. joulukuuta 2000 Leppävirta) on suomalainen ampumahiihtäjä. Hän edustaa seuratasolla Soisalon Ampumahiihtäjiä. Myös hänen isoveljensä, Tuukka Invenius, on ampumahiihtäjä.

Inveniuksen valmentajana toimii Adam Adamson.

Ura 
Otto Invenius pääsi ensimmäisen kerran Suomen ampumahiihtomaajoukkueeseen vuoden 2017 nuorten maailmanmestaruuskilpailuissa. Tuolloin hänen ainoa matkansa oli viesti, jossa Suomi sijoittui kuudenneksi. Seuraavana vuonna hän oli parhaimmillaan takaa-ajon 12:s. Lisäksi hän kuului jälleen kuudenneksi sijoittuneeseen viestijoukkueeseen. Vuoden 2019 nuorten MM-kilpailuissa Invenius ylsi alle 19-vuotiaiden normaalimatkalla kymmenenneksi ja sijoittui pronssille pikakilpailussa. Samalla hän otti uransa ensimmäisen kansainvälisen arvokisamitalin.

Invenius debytoi IBU-Cupissa kaudella 2018–2019. Parhaimmillaan hän on sijoittunut kymmenenneksi Idren kaudenavausviikonlopun jälkimmäisessä pikakilpailussa. Samalla kaudella hän kilpaili ensimmäistä kertaa myös IBU Juniorcupissa. Inveniuksen paras Juniorcupin sijoitus on 18:s Lenzerheiden pikakilpailusta.

Lähteet 
 Otto Inveniuksen profiili kansainvälisen ampumahiihtoliiton tulospalvelussa

Viitteet 

Suomalaiset ampumahiihtäjät
Vuonna 2000 syntyneet
Elävät henkilöt
Ulappakummeli

Ulappakummeli (Merluccius albidus) on kummeliturskien heimoon kuuluva kalalaji. Samuel Latham Mitchill kuvasi lajin ensimmäisenä vuonna 1818. Ulappakummelin uhanalaisuusluokitus on Kansainvälisen luonnonsuojeluliiton mukaan elinvoimainen.

Lähteet 

Turskakalat
Elinvoimaiset lajit
Uuden-Seelannin kenraalikuvernööri

Uuden-Seelannin kenraalikuvernööri (, ) on Uuden-Seelannin kuninkaan (tällä hetkellä Charles III) edustaja Uudessa-Seelannissa. Uuden-Seelannin kuningas asuu Lontoossa, joten siksi hän tarvitsee maahan edustajan. Kenraalikuvernöörin nimittää monarkki pääministerin esityksestä.

Kenraalikuvernöörillä on perustuslaillisia, seremoniallisia ja edustuksellisia tehtäviä. Vaalien jälkeen hän nimittää uuden hallituksen. Hän nimittää myös korkeimmat virkamiehet ja ottaa vastaan diplomaatit. Hän myöntää kunniamerkkejä ja avaa merkittäviä valtiollisia tapahtumia. Hän edustaa maataan kansainvälisissä tapahtumissa ja isännöi valtiovieralíluja. Hänen odotetaan pidättäytyvän päivänpolitiikasta, mutta voi panna alulle erilaisia tärkeäksi katsomiaan projekteja tai teematapahtumia.

Ennen vuotta 1917 tittelinä oli pelkkä kuvernööri.

Vuonna 1947 ratifioitu Westminsterin säädös muutti kenraalikuvernöörin asemaa. Pääministerit alkoivat ehdottaa moniarkille, kenet pitäisi nimittää, mutta vasta vuonna 1972 nimitettiin ensimmäinen Uudessa Seelannissa asunut kenraalikuvernööri. Virallisesti kenraalikuvernöörin virkakauden pituus on "Hänen Majesteettinsa tahdosta", eli teoriassa niin kauan kuin hallitsija haluaa. Käytäntö on kuitenkin se, että kenraalikuvernöörin virkakausi on viitisen vuotta.

Vuonna 2020 kenraalikuvernöörin vuosipalkka oli 371 900 dollaria.

Toukokuussa 2021 pääministeri Ardern päätti ehdottaa uudeksi kenraalikuvernööriksi Cindy Kiroa. Hän aloitti tehtävässään 21. lokakuuta samana vuonna, kun hänen edeltäjänsä Patsy Reddy oli hoitanut tehtävää viisi vuotta.

Katso myös 
 Luettelo Uuden-Seelannin kenraalikuvernööreistä

Lähteet

Aiheesta muualla
Viljo Forssell

Juho Viljo Reino Forssell (24. heinäkuuta 1878 Vaasa – 30. joulukuuta 1954 Helsinki) oli suomalainen eversti, ratsastaja ja ratsastuksen sekä hippologian opettaja.

Henkilöhistoria
Viljo Forssellin vanhemmat olivat kollega Kristian Oskar Forssell ja Wendla (Vendla) Katarina Berglund. Hänen ensimmäinen puolisonsa 1919–1922 oli Marusja Alexandra Mgebrova ja toinen vuodesta 1923 Kyllikki Nylund-Linnove. Näyttelijä Kyllikki Forssell on Forssellin tytär toisesta avioliitosta. 

Forssell tuli ylioppilaaksi Vaasan lyseosta 1899 ja kävi Haminan kadettikoulun 1899–1902, Pietarin ratsuväenupseerien sotakorkeakoulun hän suoritti 1905–1907 ja Orienbaumin konekiväärikoulun 1909. Forssell palveli 1. pietarilaisessa ulaanirykmentissä 1902–1917 ja toimi Tverin ratsuväen upseerikoulun opettajana 1908–1916. 

Ensimmäisessä maailmansodassa Forssell osallistui yli 30 taisteluun ja haavoittui useita kertoja. 

Suomen sisällissotaan Forssell osallistui valkoisten riveissä, hänet ylennettiin everstiluutnantiksi ja everstiksi 1917. Forssell oli Vaasan poliisimestari 1918–1920 ja Suomen puolustusvoimien palveluksessa 1924–1938, toimien hippologian ja ratsastuksen opettajana vuodesta 1924. Hän oli Espanjan noninterventiokomitean jäsen Ranskassa 1938–1939 ja palveli sotien aikana muun muassa II Armeijakunnan esikunnassa, VI Armeijakunnan Syvärin lohkon huoltopäällikkönä sekä varuskuntien päällikkönä Helsingissä, Aunuksessa ja Sortavalassa. Vakinaisesta palveluksesta hän erosi 1944, mutta toimi vielä senkin jälkeen ratsastuksen ja hippologian opettajana. Suomen ratsastusseuran varapuheenjohtajana ja puheenjohtajana sekä Suomen Ratsastajainliiton varapuheenjohtajana ja työvaliokunnan puheenjohtajana kilparatsastusta ja ratsastuksen kehittämistä harrastanut Forssell toimi 1920-luvulla.<ref name="HS">Eversti Viljo Forssell kuollut. Helsingin Sanomat, 2.1.1955, s. 4.</ref>

Julkaisuja
 Ratsastajan käsikirja, 1922
 Miten hankin itselleni hyvän hevosen: lyhyt selostus hevosen ulkomuodosta'', 1925 Yrjö Hippius, Viljo Forssell

Lähteet

Aiheesta muualla 
 V. Forssell : Jännittävä ratsastuskilpailu kaksikymmentä vuotta sitten. 100 virstaa - 106 klm 700 m - 5 t:ssa 50 min:ssa, Helsingin Sanomat Viikkoliite, 19.03.1933, nro 12, s. 2, Kansalliskirjaston digitaaliset aineistot

Suomalaiset everstit
Suomalaiset poliisit
Suomalaiset ratsastajat
Suomen sisällissodan valkoiset
Suomalaiset tietokirjailijat
Vuonna 1878 syntyneet
Vuonna 1954 kuolleet
Dark Matter (yritys)

Dark Matter on kyberturvallisuusalan yritys, jonka kotipaikka on Arabiemiraatit. Suomessa toimii sen kokonaan omistama vuonna 2014 perustettu tytäryhtiö Zeline 1.

Dark Matterin epäillään vakoilleen ihmisoikeusaktivisteja ja toimittajia eri puolilla maailmaa. Se on kehittänyt tietoturvalliseksi väitetyn puhelimen Katim.

Yritys on palkannut Yhdysvalloissa kansallisen turvallisuuden viraston entisiä tietoverkko-osaajia. He ovat käyttäneet verkkovakoilutyökalua, jonka avulla he ovat päässeet käsiksi iPhonea käyttävien henkilöiden viestintään.

Yritys on esitellyt Suomessa Oulussa toimiville yrittäjille ajatusta puhelimen alustan tekemisestä ja mahdollisuutta alihankintatyöstä. Yritys on hakenut Tampereella työntekijöitä.

Zeline 1:n toiminnasta Suomessa ei ole selvyyttä. Sillä on vajaat 20 työntekijää.

Lähteet

Aiheesta muualla
 Dark Matterin kotisivu

Tietoturva
Vakoilu
Arabiemiirikuntalaiset yritykset
Julyred

Julyred on tarhaomenapuun (Malus domestica) lajike, jonka omenat kypsyvät kesällä. Sen hedelmä on täysin punainen. Julyredin valkoinen malto on pehmeää ja mehukasta, ja siinä voi aistia boysenmarjan makua.

Julyred on alkujaan kotoisin Pohjois-Amerikasta.

Lähteet 

Omenalajikkeet
Marius Laiho

Marius Laiho on suomalainen näyttelijä. Hän on tullut tutuksi hevosmies Tommi Juslinin roolistaan sarjoissa Salatut elämät ja Rantabaari. Laiho on opiskellut näyttelemistä kansanopistossa. Vuodesta 2014 hän on ollut helsinkiläisen Ylioppilasteatterin jäsen.

Laihon isä on näyttelijä Pekka Laiho. Hänen veljiään ovat Miro Laiho ja Samuli Laiho.

Filmografia

Elokuvat

Televisiosarjat

Lähteet 

Suomalaiset näyttelijät
Syntymävuosi puuttuu
Elävät henkilöt
Mulgimaa

Mulgimaa on Etelä-Virossa sijaitseva kulttuurillinen ja historiallinen alue. Mulgimaahan kuuluu viisi entistä seurakuntaa, jotka ovat Tarvastu, Paistu, Halliste, Karski ja Helme. Niitä kuvaavat Mulgimaan lipun viisi solmua. Lippu on otettu käyttöön vuonna 2013.

Mulgimaalla puhutaan mulgin murretta, joka on eteläviron kielen tai murteen alahaara. Etelävirolla on noin 100 000 puhujaa, Mulgin murteella noin 10 000.

Mulgimaalla sijaitseva Abja-Paluojan kylä valittiin vuodeksi 2021 suomalais-ugrilaiseksi kulttuuripääkaupungiksi.

Katso myös
 Võrumaa
 Setomaa

Lähteet

Viitteet 

Viron muinaismaakunnat
B 2 (höyrylaiva)

B 2 oli suomalainen RT 1:n höyryhinaaja, joka upposi noin 250 metriä länteen Suomenlinnaan kuuluvasta Länsi-Mustasaaresta 4. marraskuuta 1931 ollessaan matkalla raskaassa sementti- ja putkilastissa Suomenlinnasta kohti Makiloa. Laivassa oli 11 henkilöä joista 8 hukkui heidän joukossaan laivan konemestari Fernström ja RT 1:n toimituskomppanian tykkimiehiä. Alus upposi noin 20 metrin syvyyteen. Paikalle tullut moottorivene pelasti merestä kaksi miestä ja lisäksi kaksi miestä onnistui pääsemään uimalla Suomenlinnan rantaan. Pelastuneista yksi kuoli tunnin kuluttua. Aluksen päällikkö kiekonheittäjänä ja kuulantyöntäjänä tunnettu kersantti Anttalainen oli pelastuneiden joukossa. 

B 2:n hylky saatiin nostettua pohjasta 6. marraskuuta ja se hinattiin sitten Helsinkiin nostettavaksi pinnalle.

Uppoamisen syynä oli kova merenkäynti ja aluksen kokoon nähden liian suuri kansilasti. Alus oli kovan aallokon takia kääntymässä takaisin kohti Suomenlinnaa kun suuri aalto kaatoi sen.  B 2 oli pieni 60 jalan mittainen höyryhinaaja, jota oli käytetty pääasiassa hinaajana sekä sotilaiden ja materiaalin kuljetuksiin Helsingin ja Suomenlinnan ulkolinnakkeiden välillä. Venäläisperua olevan B 2 oli vanha puusta rakennettu laiva ja huonokuntoinen. Laivan kerrotaan kulkeneen jo kesällä 1931 vesilastissa, kun vettä pääsi laivan takaosaan.

Lähteet 

Laivaonnettomuudet Suomessa
Vuoden 1931 onnettomuudet
1930-luvun onnettomuudet Suomessa
Höyrylaivat
Hinaajat
Barrow

Barrow voi tarkoittaa ainakin seuraavia:

Paikat
 Utqiagvik (ent. Point Barrow), kaupunki Alaskassa Yhdysvalloissa
 Barrow-in-Furness, kaupunki Cumbriassa Englannissa
 Barrow-upon-Soar, kylä Leicestershiressä Englannissa

Henkilöt
 Adama Barrow (s. 1965), gambialainen poliitikko
 Clyde Barrow (1909–1934), yhdysvaltalainen rikollinen
 Isaac Barrow (1630–1677), brittiläinen matemaatikko ja teologi
 John Barrow (1764–1848), brittiläinen virkamies
 John D. Barrow (1952–2020), brittiläinen tähtitieteilijä, kosmologi, teoreettinen fyysikko, matemaatikko ja tietokirjailija
Matkustajat

Matkustajat on kanadalais-yhdysvaltalainen Brad Wrightin luoma scifisarja. Sen tuottivat yhdessä kanadalainen Showcase, videopalvelu Netflix ja Peacock Alley Entertainment. Sarjan esittäminen alkoi Kanadassa 17. lokakuuta 2016 ja Suomessa 23. joulukuuta 2016.

McCormack ilmoitti sarjan jääneen kolmen tuotantokauden mittaiseksi helmikuussa 2019.

Näyttelijät

Tuotanto 
Huhtikuussa 2016 kanadalainen Showcase ilmoitti tuottavansa uuden tieteissarjan. Sen päänäyttelijäksi kiinnitettiin Eric McCormack ja käsikirjoituksesta vastaa Brad Wright.

Sarjaa kuvattiin eripuolilla Vancouveria.

Sen kaksi ensimmäistä kautta julkaistiin kanadalaisella Showcasen televisiokanavalla, jonka jälkeen se siirtyi videopalvelu Netflixin sarjaksi.

Tuotantokaudet

Lähteet

Aiheesta muualla 
 Matkustajat Showcase.ca sivustolla 
 Matkustajat Netflix.com sivustolla
 

Kanadalaiset scifi-sarjat
Yhdysvaltalaiset scifi-sarjat
Netflix-alkuperäissarjat
2010-luvun televisiosarjat
Showcasen televisio-ohjelmat
Basshunterin diskografia

Basshunter diskografia käsittää viisi studioalbumia, kaksi kokoelma-albumia, 27 singleä, viisi promootiosingleä ja seitsemän remixeä.

Albumit

Studioalbumit

Kokoelmat

Singlet

Promootiosinglet

Remixit

Musiikkivideot

Lähteet

Aiheesta muualla 
 Viralliset sivut 

Diskografiat
Diskografia
Taika Koilahti

Taika Koilahti (s. 4. joulukuuta 1998) on suomalainen pituushyppääjä. Koilahti edustaa Turun Weikkoja ja häntä valmentaa Tanja Nirkkonen.

Kalevan kisoissa Koilahti on voittanut kultaa Lappeenrannassa 2019 ennätystuloksellaan 669 cm ja Tampereella 2021 tuloksella 618 cm, hopeaa vuonna 2018 Jyväskylässä tuloksella 613 cm ja pronssia Joensuussa 2022 tuloksella 617. Hän voitti sisäratojen Suomen-mestaruuden Kuopiossa 2019 tuloksella 644 cm ja sai hopeaa Jyväskylässä 2021 tuloksella 622 cm. Viestijuoksun SM-kilpailuissa Koilahti on saanut pronssia 4×100 metrin viestissä vuonna 2020.

Suomi–Ruotsi-maaottelussa Koilahti edusti Suomea ensimmäisen kerran vuonna 2018 sijoittuen viidenneksi tuloksella 616 cm. Seuraavana vuonna hän voitti maaottelun pituuskisan tuloksella 618. Hän voitti Pohjoismaisen hallimaaottelun pituuskilpailun Bærumissa 2019 tuloksella 638. Alle 20-vuotiaiden Euroopan-mestaruuskilpailuissa Grossetossa 2017 Koilahti sijoittui kahdeksanneksi tuloksella 614 cm. Hän jäi loppukilpailussa ilman tulosta Gävlen alle 23-vuotiaiden EM-kilpailuissa 2019. Dohan MM-kilpailujen karsinnassa 5. lokakuuta 2019 Koilahti oli 27:s tuloksella 635 cm eikä selviytynyt loppukilpailuun.

Koilahden ulkoratojen ennätys on 2. elokuuta 2019 Lappeenrannassa hypätty 669 cm. Sisäratojen ennätys on 7. helmikuuta 2021 Turussa hypätty 646 cm. Ulkoratojen tulos on Suomen kaikkien aikojen tilastossa kolmantena ja hallitulos Suomen kaikkien aikojen sisäratojen tuloksissa kuudennella sijalla.

Henkilökohtaiset ennätykset

Ulkoradoilla 
 pituushyppy: 669 cm (Lappeenranta 2019)

Sisäradoilla 
 pituushyppy: 646 cm (Turku 2021)

Lähteet 

Suomalaiset pituushyppääjät
Vuonna 1998 syntyneet
Elävät henkilöt
Davyn lamppu

Davyn lamppu on turvavalaisin, jota käytetään helposti syttyvissä tiloissa, kuten hiilikaivoksissa. Lampun on keksinyt Humphry Davy 1810-luvulla. Lampun rakenne koostuu liekkiä räjähtäviltä kaivoskaasuilta suojaavasta vahvistetusta lasikuvusta, jonka sisällä on lämpöä varastoiva sekä kaasun räjähtämistä estävä metalliverkko. 

Davyn lamppu perustuu öljylamppuun, jonka liekki on suljettu tiheän verkon sisään. Verkko toimii liekinestäjänä. Ilma ja mikä tahansa kaivoskaasu voi kulkea verkon läpi riittävästi pitääkseen palamista yllä, mutta verkon reiät ovat niin pieniä, ettei liekki voi levitä niiden läpi ja sytyttää verkon ulkopuolista kaasua. Alkujaan Davyn lampuissa käytettiin raskasta kasviöljyä.

Lamppua voitiin käyttää kaasunilmaisimena. Jos lamppuun pääsi syttyvää kaasuseosta, liekki voimistui ja siihen ilmaantui sinertävä sävy. Kun lamppu sijoitettiin esimerkiksi kaivoskäytävän lattialle, se toisaalta ilmaisi hapen vähyyden liekin tukahtumisella.

Lähteet

Valaisimet
Kaivosteollisuus
William Astbury

William Thomas Astbury FRS (25. helmikuuta 1898 – 4. kesäkuuta 1961) oli englantilainen fyysikko ja molekyylibiologisti joka teki pioneerisia röntgenkristallografia-tutkimuksia biomolekyyleistä. Hän myöskin tutki DNA:n rakennusta vuonna 1937.

Lähteet 

Vuonna 1898 syntyneet
Vuonna 1961 kuolleet
Englantilaiset fyysikot
Royal Societyn jäsenet
Aivokoppa

Aivokoppa on anatomiassa suojaava koppa aivojen ympärillä joka koostu kallon ylä- ja takaosasta. Loput kallosta ovat kasvoluita. Siihen kuuluu takaraivoluu, päälaenluu, otsaluu, ohimoluu, kitaluu, seulaluu ja kuuloluut (vasaraluu, alasinluu, jalustinluu).

Lähteet

Aiheesta muualla 

Ihmisen anatomia
Pää
Valkobassi

Valkobassi (Morone chrysops) on bassien heimoon kuuluva kalalaji. Constantine Samuel Rafinesque kuvasi lajin ensimmäisenä vuonna 1820.

Ulkonäkö ja koko 
Valkobassilla on hopeanhohtoiset kyljet ja hiukan tummempi selkämys. Pyrstö on melko tumma, muut evät ovat vaaleita. Lajilla on ahvenen tapaan kaksiosainen selkäevä. Valkobassi on tavallisesti noin 30 senttimetrin mittainen. Suurin tavattu yksilö oli lähes puolimetrinen. Laji voi elää 9 vuoden ikäiseksi.

Levinneisyys ja elinympäristö 
Lajia on tavattu Pohjois-Amerikassa sekä Aasian Turkissa. Valkobassi on makeassa vedessä viihtyvä pohjakala. Lajin uhanalaisuusluokitus on Kansainvälisen luonnonsuojeluliiton mukaan elinvoimainen. Naaraat tulevat sukukypsiksi 3 vuoden ikäisenä, urokset vuotta aiemmin.

Lähteet 

Bassit
Limakala

Limakala (Lipophrys pholis) on luikeroiden heimoon kuuluva kalalaji. Carl von Linné kuvasi lajin tieteelle ensimmäisenä vuonna 1758.

Koko ja ulkonäkö 
Limakala kasvaa korkeintaan 17 senttimetrin mittaiseksi. Se on väriltään kirjava. Evät ovat ruskeamustat ja kyljessä on mustia täpliä.

Levinneisyys ja elinympäristö 
Limakalaa tavataan Aasiassa, Afrikassa ja Euroopassa. Limakalan uhanalaisuusluokitus on Kansainvälisen luonnonsuojeluliiton (IUCN) mukaan elinvoimainen.

Lähteet 

Luikerot
Elinvoimaiset lajit
Benambra

Benambra on kaupunki Australiassa. Se sijaitsee Victorian osavaltiossa. Kaupungissa asuu noin 270 asukasta.
Victoria (Australia)
Mattéo Guendouzi

Mattéo Guendouzi Olié (s. 14. huhtikuuta 1999 Poissy) on ranskalainen jalkapalloilija. Hän edustaa Ranskan Ligue 1:ssä pelaavaa Marseillea, jonne hän siirtyi Arsenalista vuonna 2021. Hän on edustanut myös Ranskan alle 21-vuotiaiden maajoukkuetta. Pelipaikaltaan Guendouzi on keskikenttäpelaaja.

Ura

Seurajoukkueura

Uran alku 

Guendouzin ura alkoi PSG:ssä 6-vuotiaana. Hän liittyi Lorientin akatemiaan vuonna 2014. Guendouzi teki Ligue 1 -debyyttinsä Lorientissa 15. lokakuuta 2016 FC Nantesia vastaan.

Arsenal 
Guendouzi liittyi Arsenaliin noin 7 miljoonan punnan suuruiseksi arvioidulla summalla heinäkuussa 2018. Hän teki Arsenal-debyyttinsä harjoitusottelussa vanhaa seuraansa PSG:tä vastaan ja valioliigadebyyttinsä 12. elokuuta Manchester Cityä vastaan. Kaudella 2018–2019 hän pelasi Valioliigassa 33 ottelua. Eurooppa-liigassa hän pelasi samalla kaudella 11 ottelua, mukaan lukien tappiollinen finaali. Kaudella 2019–2020 hän pelasi Valioliigassa 24 ottelua ja Arsenalin voittamssa FA Cupissa kolme peliä. Kaudella 2020–2021 hän pelasi lainasopimuksella Hertha BSC:ssä 24 bundesliigaottelua, joissa teki kaksi maalia.

Maajoukkueura 
Guendouzi on edustanut Ranskaa eri nuorisomaajoukkueissa. Hän pelasi kolme ottelua alle 21-vuotiaiden EM-kilpailuissa sekä 2019 että 2021. Hänellä on marokkolaista taustaa, joten hän voi vielä edustaa Marokkoa.

Lähteet 

Ranskalaiset jalkapalloilijat
Vuonna 1999 syntyneet
Elävät henkilöt
Business FM

Business FM oli suomalainen radiokanava.

Vuosina 2016–2019 Business FM oli talouteen keskittynyt kaupallinen radiokanava, jonka toiminta alkoi 27. kesäkuuta 2016. Business FM kuului Helsingin lisäksi Oulussa ja Tampereella. Vuoden 2020 alussa radiokanavan oli määrä aloittaa Jyväskylässä, Kuopiossa, Lahdessa, Turussa ja Vaasassa.

Elokuussa 2019 Sanoma Media Finland ilmoitti ostavansa Businessradio Finland Oy:n ja Business FM siirtyi Nelonen Median omistukseen. Syyskuun 2019 alussa kanavan toiminta loppui ja taajuuksilla aloitti Groove FM Business.

Lähteet 

Suomalaiset radioasemat
Vuonna 2016 perustetut radioasemat
Ecuadorin parlamentti

Ecuadorin parlamentti eli kansalliskokous (Asamblea Nacional) on Ecuadorin lakeja säätävä elin. Se on yksikamarinen 137 jäsenen parlamentti, jonka jäsenistä 116 valitaan yhden jäsenen vaalipiireistä enemmistövaalilla, 15 paikkaa täytetään suhteellisella vaalitavalla koko maan toimiessa yhtenä vaalipiirinä, ja neljä valitaan usean edustajan vaalipiiristä, jossa saavat äänestää ulkomailla asuvat ecuadorilaiset. Edustajat valitaan neljävuotiselle kaudelle.

Kansalliskokouksen tehtävät ja rakenne on määritelty vuoden 2008 perustuslaissa. Sitä ennen maata hallitsi kongressi.

Viimeisimmät vaalit olivat 19. helmikuuta 2017. Niissä presidentti Lenin Morenon johtama  Alianza PAIS sai 39% äänistä ja 74 paikkaa. Parlamenttiin valittiin 85 miestä ja 52 naista. Loikkaaminen eduskuntaryhmästä toiseen on yleistä, joten paikkajako yleensä muuttuu vaalikauden aikana.

Lähteet 

Ecuadorin politiikka
Ecuadorilainen yhteiskunta
Parlamentit
Nikolai (romaani)

Nikolai. Antikristuksen valtaannousu on yhdysvaltalaisten kirjailijoiden Tim LaHayen ja Jerry B. Jenkinsin Viimeisten päivien vaellus -kirjasarjan kolmas osa. Kirja on julkaistu vuonna 1997, ja suomeksi se ilmestyi 1999. Kirja on jatkoa teokselle Todistajat.

Lähteet
 Viimeisten päivien vaellus. 3, Nikolai : antikristuksen aika, Finna.fi, viitattu 8.10.2022

Aiheesta muualla
 Nikolai, Kirjasampo

Kristilliset romaanit
Post-apocalypse-kirjallisuus
Vuoden 1997 kirjat
Shoppi Tivoli

Shoppi Tivoli on kauppakeskus Sveitsin Spreitenbachissa, Zürichin luoteispuolella. Kauppakeskuksen ensimmäinen osa, Shoppi, avattiin vuonna 1970, ja se oli maan ensimmäinen iso ostoskeskus. Toinen osa, Tivoli, avattiin vuonna 1973. Kauppakeskuksen vuotuinen kävijämäärä on vajaat 5 miljoonaa ja myynti noin 400 miljoonaa Sveitsin frangia.

Myymäläpinta-alaltaan kauppakeskus on Sveitsin suurin, 78 400 neliömetriä, ja liikevaihdoltaan viidenneksi suurin, 413 milj. Sfr vuonna 2015.

Lähteet

Viitteet

Aiheesta muualla

Sveitsin kauppakeskukset
Spreitenbach
Greta Van Fleet

Greta Van Fleet on yhdysvaltalainen rockyhtye, joka perustettiin Frankenmuthissa, Michiganissa. Siihen kuuluvat laulaja Josh Kiszka, kitaristi Jake Kiszka, basisti Sam Kiszka ja rumpali Danny Wagner. Yhtye solmi ensimmäisen levytyssopimuksensa Lava Recordsin kanssa maaliskuussa 2017, joka julkaisi kuukautta myöhemmin yhtyeen esikois-EP:n Black Smoke Rising.

Yhtyeen esikoisalbumi Anthem of the Peaceful Army julkaistiin 19. lokakuuta 2018, ja se nousi Billboardin rock-listojen kärkeen ensimmäisten viikkojen aikana. Joulukuussa 2018 yhtye nimettiin Grammy-ehdokkaaksi neljässä kategoriassa: Best New Artist, Best Rock Performance (kappale ”Highway Tune”), Best Rock Song (kappale ”Black Smoke Rising”) ja Best Rock Album (From the Fires -EP).

Jäsenet 
Nykyinen kokoonpano
 Josh Kiszka – laulu (2012–)
 Jake Kiszka – kitara (2012–)
 Sam Kiszka – basso (2012–)
 Danny Wagner – rummut (2013–)

Entiset jäsenet
 Kyle Hauck – rummut (2012–2013)

Diskografia 
Studioalbumit
 
 

EP:t
 
 

Singlet
 ”Highway Tune” (2017)
 ”Safari Song” (2017)
 ”When the Curtain Falls” (2018)
 ”You're the One” (2018)
 ”Lover, Leaver” (2019)
 ”My Way, Soon” (2020)
 ”Age of Machine” (2020)
 ”Heat Above” (2021)
 ”Broken Bells” (2021)

Lähteet 

Yhdysvaltalaiset hard rock -yhtyeet
Mustapilkkahai

Mustapilkkahai  (Carcharhinus limbatus) on maailman trooppisilla ja subtrooppisilla merillä elävä hai. Se kasvaa tyypillisesti noin puolitoista metriä pitkäksi.

Ulkonäkö ja koko 
Mustapilkkahain tyypillnen pituus on 150 senttimetriä, suurin tavattu yksilö oli 275 senttimetrin mittainen ja painoi 228 kilogrammaa. Selkä on tummanharmaa, vatsapuoli vaalea tai kellanvaalea. Perässä on tumma raita joka alkaa takimmaisen selkäevän kohdalta. Kaikkien evien kärjet ovat muuta väritystä tummemmat, ero on selkein nuorilla yksilöillä.

Elinympäristö 
Mustapilkkahait elävät mannerjalustan päällä tai saaria ympäröivissä vesissä. Niitä tavataan usein jokisuun murtovesialueilla.

Lähteet 

Hait
Uhanalaiset kalat
Indre Fosen

Indre Fosen on kunta Trøndelagissa Norjassa. Kunnassa asuu yli 10 000 asukasta.

Kuuluisia henkilöitä Indre Fosenista 

 Johan Bojer (1872-1959), kirjailija
 Villy Haugen (s. 1944), luistelija
 Gøran Sørloth (s. 1962), jalkapalloilija
 Jørn Jamtfall (s. 1966), jalkapallomaalivahti
 Espen Rian (s. 1981), yhdistetyn kilpailija
 Kristian Tettli Rennemo (s. 1984), maastohiihtäjä

Lähteet

Aiheesta muualla 

 Indre Fosenin kotisivut

Norjan kunnat
Shopville

Shopville on kauppakeskus Sveitsissä Zürichin päärautatieasemalla. Kauppakeskuksen ensimmäinen osa avattiin vuonna 1970. Aseman kävijämäärä on työpäivisin noin 450 000.

Liikevaihdoltaan kauppakeskus on Sveitsin kolmanneksi suurin (vuonna 2015 451 milj. Sfr). Myyntitiloja kauppakeskuksessa on 18 500 neliömetriä, ja myynti neliötä kohden oli vuonna 2015 noin 24 000 Sfr.

Lähteet

Viitteet

Aiheesta muualla

Sveitsin kauppakeskukset
Zürich
Hoksopoli

Hoksopoli oli Kuopiossa sijainnut seikkailupuisto, joka oli toiminnassa vuosina 2007–2009. Puiston ideana oli olla luonnollisen kokoinen lautapeli, jossa kävijät olivat itse pelinappuloita.

Puiston rakentaminen maksoi 700 000 euroa, ja sen loppuosan rakentamiseen olisi tarvittu miljoona euroa lisää. Puistosta koitui Kuopion kaupungille tappiota yhteensä 1,5 miljoonaa euroa. Puisto suljettiin kannattamattomana vuonna 2010 ennen kesäkautta.

Vuonna 2015 Kuopion kaupunki suunnitteli alueelle asuntoja.

Suurin osa Hoksopolista purettiin syksyllä 2018. Jäljelle jäi vain kahvila- ja huoltorakennukset.

Lähteet
Fi-Nergy Voima

Fi-Nergy Voima Oy oli vuonna 2017 perustettu sähkönmyyntiyhtiö, joka toimitti sähköä koko Suomen alueelle. Yritys asetettiin konkurssiin 21. heinäkuuta 2022.

Fi-Nergy Voima Oy oli rekisteröity Suomeen, ja sillä oli sähkönmyyntiä myös Ruotsissa. Vuonna 2019 yritys suunnitteli aloittavansa sähkönmyynnin myös Itävallassa ja Norjassa. Yrityksen toimistot sijaitsevat Helsingissä, Salossa ja Vaasassa. Yrityksen omistaja on Håkan Gustafsson, joka on aikaisemmin toiminut konkurssiin menneen Werel Oy:n maajohtajana sekä 220 Energia Oy:n hallituksen puheenjohtajana ja pääomistajana.

Kilpailu- ja kuluttajavirasto varoitti yrityksestä tammikuussa 2020. Virasto oli saanut satoja ilmoituksia Fi-Nergyä koskevista ongelmista, virheitä sopimuksissa ja laskutuksessa. Kuluttaja-asiamies harkitsi helmikuussa 2021 ryhmäkannetta.

Fingrid purki kesäkuussa 2021 Fi-Nergyn tasevastaavana olleen yrityksen tasepalvelusopimuksen. Fi-Nergy Voiman sähköntoimitukset asiakkaille keskeytyivät. Lisäksi poliisi epäilee Fi-Nergyä ja toista sähkönmyyntiyritystä 6,5 miljoonan euron veropetoksista. Fi-Nergy Voiman ja 365 Hankinta Oy:n asiakkaita kehotettiin vaihtamaan toiseen sähkönmyyntiyhtiöön.

Yritys lähetti perintäyrityksen PS Perintä Oy kautta aiheettomia laskuja vuonna 2021ja vielä vuonna 2022:kin.

Lähteet

Aiheesta muualla 
 Fi-Nergy

Suomalaiset energiayhtiöt
Jaryd Lazar

Jaryd Lazar, tunnettu käyttäjänimellään Summit1g, on yhdysvaltalainen Twitch-striimaaja ja entinen kilpailullinen Counter-Strike: Global Offensive -pelaaja. Hänet tunnetaan yhtenä Twitch-palvelun suosituimmista striimaajista ja hänen striiminsä ovat keränneet viimeisen kolmen vuoden aikana, päivittäin noin 20 tuhatta katsojaa. Lazar on tyypiltään monipuolinen striimaaja ja hänet nähdään striimaamassa eri pelejä eri peligenreistä.

Vuonna 2019 Lazarilla on yli 3,6 miljoonaa seuraajaa ja 263,4 miljoonaa katselukertaa. Se tekee hänestä Twitchin viidenneksi seuratuimman striimaajan.

Lähteet 

Vuonna 1987 syntyneet
Elävät henkilöt
Yhdysvaltalaiset henkilöt
Elektronisen urheilun ammattilaiset
Striimaajat